
FROM THE 

SALISBURY FUND. 



In 1858 STKFHEN Salishukv, of Worcciter, Mass. 
(Class of 1817), gave $5000, the income to be applied 
to “the purchnse of books in the Grcek 
and Lntin languages, and books in 
other languages illustrating 
Greek and Latin 
books.** 

PRJEFATIO 



Multa disseruimus, altera in thesi 1 , de scriptoribus 
litteratisque hominibus qui apud imperatores gratia 
floruerunt, quosque favor praemiis omnibus, honori- 
bus, coronis, donis cumulavit. Sed praeter laudantium 
turbam, praetorque illos, quibus nec ira, nec amor 
in Csesares esset, non defecerunt qui principes vel 
acerbissimo et pervicacissimo odio prosequerentur, 
vel eosdem saltem jocis subamaris pungerent. 

Quum tamen Horatii Virgiliique, Valerii Maximi, 
Paterculi, Statii, Martialis, Plinii Junioris, Claudiani, 
Ausonii, multorumque aliorum qui vel bonos principes 
honeste laudaverunt, vel pessimis foedas adulationes 
adhibuerunt, libros pr* manu hodie nunc habeamus, 
paucissima scripta eorum supersunt, quibus impera- 
tores lacessendi libido fuit, sive iniqua fortuna perie- 
runt, sive senatus consultis penitus abolita sunt, sive, 
— idque plerumque incidisse arbitror, — temporum 
odiis orta, caducaque, mox in oblivione jacuerunt. 
Hoc enim vitium habent libelli famosi, maledic* 
satir*, versus in foro nocte positi, ceteraque illius 
modi, quod, hodie approbatione maxima, in poten- 

1. Les Gens de lettres et leurs protecteurs d Home, liv. III et V. 

tium invidiam, excepta, cras exolescant, ac memoria 
excidant. 

Quamvis qua} parum reverenter in Caesares scripta 
sunt, orationesque a philosophis, causidicis, juven- 
tutis praeceptoribus, in scholis vel apud judices, libe- 
rius habitae, fere disperierint, non ardui tamen laboris 
erit, nisi suscepto negotio fallimur, multa indicia in 
medium afferre, quibus ostendatur litteratos homines 
cum romanis imperatoribus simultates assiduas exer- 
cuisse. 

Ad id opusculum, qualecumque futurum est, exaran- 
dum, libris recentioribus modice usi sumus', illudque 
pene totum ex antiquitatis auctoribus, iis praecipue 
qui romanorum principum acta retulerunt, confeci- 
mus. Quanquam vero D. G. Boissier, in suo libro 
quem inscripsit : 1’Opposition sous les Cesars, hanc nos- 
tram materiam videtur tractasse, attamen admodum 
pauca, ut cuilibet legenti patebit, ex illo excellen- 
tissimo opere desumpsimus, quum aliud D. Boissier 
ac nostrum scribendi institutum, librique concinnandi 
oeconomia et ratio fuerit. 



1 . Ad calcem hujus Utri subjungemus indicem litrorum recentionnn 
qui maxime ad nostrum argumentum pertinent. 

DE 

SCRIPTORIBUS HOMINIBUSRUE LITTERATIS 

QUI MALE IN IMPERATORES ANIMATI FUERUNT 



§ I us 

De faceto et maledico Romanorum ingenio. 

Primo rerum adspcctu, nihil Romano rigidius ac magis 
tetricum, cui etiam cantandi saltandique studia obsccena 
videantur 1 . Si vero dignitatem suam orisque gravitatem 
forte seposuit, tunc effrenate in jocos immodestos effun- 
ditur. Apud nobiles obversabantur morionum greges et 
ludionum, quibus unus labor erat, ut dominum ejusque 
convivas sannis, mimicis ineptiis, et ridicule dictis oblec- 
tarent. Feriis praecipue popularibus, ut Floralibus, Compi- 
talibus, Ludis Saturnalitiis, Minervae quinquatriis minori- 
bus, scurrile quiddam admisceri mos antiquitus invaluerat. 
Agricola? minio suffusi, capitique corticeas personas prae- 
tendentes, rudia carmina, choros incompositos et solutis- 
simos risus per rura ducebant*. Quis nescit triumphos 
facetis probrosisque militum cantilenis saepius contami- 
natos esse ? Ne a funeribus quidem jocus aberat. In 



t. Seneca, Controv., i, Prief. Cf. Macrob., Salum., m, 14. 

2. Tibuli., Carm., II, i, 55: Virg., Georg., ii, 386 sqq. ; lior., Ep., II, i, 116. 

Vespasiani exsequiis, Favor archimimus os habitumque et 
ingressum, ut consuetudo erat, defuncti gerens, suh ornatu 
imperatorio, a procuratoribus quaeritavit quanti appara- 
tus funeris constaret ; quumquc audiisset « sestertium 
centies », querulus exclamavit : « centum sibi sestertia 
darent, ac se vel in Tiberim projicerent »'. Multa Roma- 
norum nomina, eorum vero intelligo quos parta> victoria; 
acceptique magistratus honoratissimos fecerunt, nihil aliud 
ac ridicula vel turpia cognomenta prius fuisse constat*. 
Facetiarum tandem amor adeo latinis ingeniis insitus erat, 
ut id magna artis oratoria; pars haberetur. Oratores enim 
dicendi peritissimi diu ac diligenter in salibus bene atque 
opportune ponendis laboraverant; festive dicta colligeban- 
tur eorum qui urbanitate vel dicacitate excelluissent, Cice- 
ronisque amicus de ea re tres libros edidit ; ac rhetores de 
risu et jocandi generibus plurima dividebant, disserebant- 
que quid lascivum , quid salsum, quid hilare , quid contu- 
meliosum, quid asperum esset’. 

Qui vero facetiis valde delectantur, ii plerumque detrac- 
tores omnium esse solent et derisores, ac libenter potentis- 
simos dicteriis vellicant; nec immerito Livia; scribebat 
Augustus : « Praebenda materia deridendi nos non est 
hominibus ax&nruv v.xi [xv/.rnpi&iv eiwOot tv k . » Quamdiu 
prisca reipublicae forma viguit, licentia qua; velles apud 
senatum, populum et judices dicendi, partium civilium 
dissidia odiaque, perpetua; qua;stiones, quibus cuilibet 
civium in consulares ipsos inquirere licebat, ea omnia poten- 
tium virorum reverentiam atque observantiam pene abo- 
levere. Omni probrorum genere Tullius Clodium, L. Piso- 
nem, Antoniumque infamavit. Postea, conviciis in impera- 
tores Romani non abstinuerunt, quodque ante in consules, 



1. Suetonius, Vetp., 19. 

2. Quintii., i, 4, 23; Cic., De Orat., tl, 54 sqq. ; Ep. ad Attic., xiv, 14; 
Macrob., Satum., i, 6. 

3. Cic., loco eit. ; Quini., vt, 3, n De Itisu » ; Macrob.. Sal., ir, 2 sqq. 

4. Sueton., Claud., 4. Cf. Treb. Pollio, Gallien., 9: Cic., Pro Cottio, 
16; lior., Satir., 1, vn, 32; Amm. Marcell., xvi, 10. 

provinciarum praefectos ac duces exercituum, illud in prin- 
cipes, eadem prope libertate, commissum est. Augustum 
ipsum, quamvis factionibus ac discordiis civilibus pacem 
attulisse videretur, nihilominus dicteriis offenderunt. Sub 
atrocissimis quoque imperatoribus, tum quum aliquid 
libere dictum produxisse valde periculosum esset, tyrannis 
non pepercerunt. Neque velim mihi objicias notissimum 
hunc Taciti locum, ubi queritur Hornam quindecim Domi- 
tiani annos, « longum vita; humana; spatium », per silen- 
tium transiisse'. Sub Domitiano etiam multos audacter 
locutos esse facile convincemus Homines erant, vel pessi- 
mis temporibus, qui capitis periculum subibant, ne in 
principem facete vel probrose dictum compescerent’. 
Quum Tiberius legata qua; Augustus moriens plebi reli- 
querat nondum reddidisset, scurra, praffereunte funere, 
accessit, et mortuo quiddam in aurem insusurravit ; in- 
terrogatus vero quid dixisset, respondit se illi homini 
defuncto mandavisse ut Augustum moneret nondum sua 
legata persolvi ; Tiberiusque jussit scurram statim suum 
recipere debitum, dein occidi, « ut ipse id Augusto nun- 
tiaret »’. Caracalla, Getae fratris interfector, sibi ridicule 
Germanici, Alemannici, Arabici, Parthici titulos adseripse- 
rat: idque Helvii Pertinacis joco amarissimo locum fecit; 
nam Caracalla; dixisse fertur ; « Tuis nominibus adde etiam, 
si placet, Geticus \» Gallienus imperator, quanquam id 
temporis pater Valerianus a Sapore custodia inhonesta 
tenebatur, triumphum tamen sibi decerni pneceperat, 
perinde ac si Persarum copias bello devicisset. Quid vero 
hoc turpi triumpho actum sit accepimus ex Trebellio 
Pollione, cujus verba ipsa ponemus ; « Quum grex Per- 
sarum, quasi captivorum, per pompam duceretur, quidam 
scurrae miscuerunt se Persis, diligentissime scrutantes 



1. Agricola, 3. 

2. Cf. Senec., Conlrov., ii, 12. 

3. Dio Cass., Lvjf, 14; Suet., Tiber., S7. 

4. Spartian., Carae., 10. Cf., Geta, 6. 

